Uredba Komisije (ES) št. 2564/95

z dne 27. oktobra 1995

o uvrstitvi določenega blaga v kombinirano nomenklaturo

KOMISIJA EVROPSKIH SKUPNOSTI JE

ob upoštevanju Pogodbe o ustanovitvi Evropske skupnosti,

ob upoštevanju Uredbe Sveta (EGS) št. 2658/87 [1] o tarifni in statistični nomenklaturi ter skupni carinski tarifi, nazadnje spremenjene z Uredbo Komisije (ES) št. 1739/95 [2], in zlasti člena 9 Uredbe,

ker je zaradi zagotavljanja enotne uporabe kombinirane nomenklature, ki je priloga navedene uredbe, treba sprejeti ukrepe v zvezi z uvrstitvijo blaga iz Priloge k tej uredbi;

ker Uredba (EGS) št. 2658/87 določa splošna pravila za razlago kombinirane nomenklature in se ta pravila uporabljajo tudi za vsako drugo nomenklaturo, ki delno ali v celoti temelji na njej ali ki ji dodaja dodatne pododdelke in je določena s posebnimi predpisi Skupnosti, z namenom uporabe tarifnih ali drugih ukrepov v zvezi z blagovno menjavo;

ker se mora v skladu z navedenimi splošnimi pravili blago, poimenovano v stolpcu 1 preglednice v prilogi k tej uredbi, uvrstiti v ustrezne oznake KN iz stolpca 2, in sicer iz utemeljitev, navedenih v stolpcu 3;

ker je primerno, da se na podlagi določb člena 12(6) Uredbe Sveta (EGS) št. 2913/92 z dne 12. oktobra 1992 o carinskem zakoniku Skupnosti [3] imetnik za obdobje treh mesecev še naprej lahko sklicuje na zavezujoče tarifne informacije o uvrstitvi blaga v kombinirano nomenklaturo, ki jih izdajo carinski organi držav članic in ki niso v skladu z določbami te uredbe;

ker so ukrepi iz te uredbe skladni z mnenjem oddelka za tarifno in statistično nomenklaturo Odbora za carinski zakonik,

SPREJELA NASLEDNJO UREDBO:

Člen 1

Blago, poimenovano v stolpcu 1 preglednice iz priloge, se v kombinirano nomenklaturo zdaj uvrsti pod ustrezne oznake KN, navedene v stolpcu 2 navedene preglednice.

Člen 2

Uvrstitev izdelka št. 2 v preglednici v prilogi ne vpliva na uporabo Uredbe Sveta (ES) št. 1556/95 [4].

Člen 3

Na podlagi določb člena 12(6) Uredbe (EGS) št. 2913/92 se je za obdobje treh mesecev mogoče še naprej sklicevati na zavezujoče tarifne informacije, ki jih izdajo carinski organi držav članic in ki niso v skladu s pravicami iz te uredbe.

Člen 4

Ta uredba začne veljati 21. dan po objavi v Uradnem listu Evropskih skupnosti.

Ta uredba je v celoti zavezujoča in se neposredno uporablja v vseh državah članicah.

V Bruslju, 27. oktobra 1995

Za Komisijo

Mario Monti

Član Komisije

[1] UL L 256, 7.9.1987, str. 1.

[2] UL L 167, 18.7.1995, str. 7.

[3] UL L 302, 19.10.1992, str. 1.

[4] UL L 152, 1.7.1995, str. 1.

--------------------------------------------------

PRILOGA

Poimenovanje blaga | Uvrstitev v oznako KN | Utemeljitev |

(1) | (2) | (3) |

1.Bralnik mikroprocesorskih (pametnih) kartic v plastičnem ali kovinskem ohišju, ki ima režo za vstavljanje pametne kartice, zaslon s tekočimi kristali in tipkovnico z desetimi številčnimi tipkami, štirimi funkcijskimi tipkami, tipko za preverjanje in tipko za popravljanjeNapravo se lahko drži v roki, postavi na mizo ali pult ali pritrdi na steno itd. Uporablja se lahko samostojno ali kot periferna enota za obdelavo podatkov v bančništvu, poslovanju ali na medicinskih področjih, pri kontroli pristopa vozila, pri urejanju delovnega časa itd., povezano s strojem za avtomatsko obdelavo podatkov ali nepovezano | 84719980 | Uvrstitev opredeljujejo določbe splošnih pravil 1 in 6 za razlago kombinirane nomenklature in besedilo oznak KN 8471, 847199 in 84719980 |

2.Pogon CD-ROM za reprodukcijo zvoka, besedila in slik, brez lastnega ohišja, za vstavljanje v centralno računalniško enoto, z vtičem za slušalke in gumbom za nastavitev jakosti zvokaTa pogon CD-ROM omogoča delovanje računalnika v večpredstavnem okviru, plošč CD (za reprodukcijo besedil, slik in zvoka), plošč avdio-CD in foto-CD | 85219000 | Uvrstitev opredeljujeta splošni pravili 1 in 6 za razlago kombinirane nomenklature, opomba 5(B) k Poglavju 84 in besedilo oznak KN 8521 in 85219000 |

3.Sistem za reprodukcijo zvoka in slike na računalniku (večpredstavnost) z naslednjimi sestavnimi deli, ki so v prodaji na drobno predstavljeni kot garnitura:pogonom CD-ROM z vtičem za slušalke in gumbom za nastavitev jakosti zvoka, zvočno kartico in avdio vodilom, ki se lahko poveže na pogon CD-ROM in na zvočno kartico, in | 85219000 | Uvrstitev opredeljujejo splošna pravila 1, 3(b) in 6 za razlago kombinirane nomenklature, opomba 5(B) k Poglavju 84, opomba 6 k Poglavju 85 in besedilo oznak KN 8521, 85219000, 8524, 852490 in 85249091. Pogon CD-ROM daje osnovni značaj garnituri. V skladu z opombo 6 k Poglavju 85 se disketa uvrsti ločeno |

operacijsko disketo | 85249091 |

4.Uglaševalna kartica za vstavitev v stroj za avtomatsko obdelavo podatkov, ki omogoča sprejem televizijskih oddajTo elektronsko kartico sestavlja plošča s tiskanim vezjem z različnimi integriranimi vezji in drugimi elektronskimi komponentami. Skupaj z ustrezno programsko opremo in anteno plošča s tiskanim vezjem omogoča stroju za avtomatsko obdelavo podatkov, da avtomatsko preišče kanale, sprejema programe in beleži sliko oddaje | 85281091 | Uvrstitev opredeljujeta splošni pravili 1 in 6 za razlago kombinirane nomenklature, opomba 5(B) k Poglavju 84 in besedilo oznak KN 8528, 852810 in 85281091. |

--------------------------------------------------